Den ene mand er tiltalt for i flere tilfælde at have haft anden kønslig omgang end samleje med sin steddatter. Overgrebene foregik angiveligt fra begyndelsen af 2011 til august 2012. Pigen var på det tidspunkt syv år. Han er derudover tiltalt for at have vist pigen pornografisk materiale og en film, hvor han og pigens mor havde sex. Manden er også tiltalt for at have optaget videofilm og for at have taget billeder af pigen, som han udbredte via internettet. Den anden mand er tiltalt for at have udbredt 48 børnepornografiske film og 323 børnepornografiske billeder på sin bopæl.

Referat:
To mænd skal i dag for retten i Aalborg. Den ene tiltalt for overgreb på sin steddatter, den anden for udbredelse af børnepornografi.